**Իրակլի Կոբախիձե** (վրաց.՝ ირაკლი კობახიძე, սեպտեմբերի 25, 1978(1978-09-25), Թբիլիսի, Վրացական ԽՍՀ, ԽՍՀՄ), վրացի պետական և քաղաքական գործիչ, որը 2016 թվականի նոյեմբերի 18-ից մինչև 2019 թվականի հունիսի 21-ը ստանձնել է Վրաստանի խորհրդարանի նախագահի պաշտոնը։

Կենսագրություն
--------------

Իրակլին ծնվել է 1978 թվականի սեպտեմբերի 25-ին Վրաստանի մայրաքաղաք Թբիլիսիում։

2000 թվականին ավարտել է Թբիլիսիի պետական համալսարանի իրավագիտության ֆակուլտետը, իսկ 2002 թվականին պաշտպանել է իր թեկնածուական ատենախոսությունը Վրաստանի գիտությունների ազգային ակադեմիայում։ Դրանից հետո արժանացել է Դյուսելդորֆի համալսարանի իրավագիտական գիտությունների դոկտորի թեկնածուի աստիճանի։

2005-2006 թվականներին Կոբախիձեն դասավանդել է Վրաստանի մի շարք բարձրագույն ուսումնական հաստատություններում և միաժամանակ ծառայել է, որպես ՄԱԶԾ-ի ծրագրի ղեկավար։

Նա զբաղվել է Վրաստանի Եվրոպական միությանն ինտեգրվելու գրասենյակի հարցերով, որպես մարդու իրավունքների մասնագետ։ 2015 թվականի հունվարին Իրակլի Կոբախիձեն միացել է իշխող «Վրացական երազանք՝ Դեմոկրատական Վրաստան» քաղաքական կուսակցությանը՝ դառնալով վերջինիս գործադիր քարտուղարը։ 2016 թվականի խորհրդարանական ընտրություններում տարած հաղթանակից հետո նույն թվականի նոյեմբերի 3-ին Իրակլի Կոբախիձեն ընտրվել է Վրաստանի օրենսդիր մարմնի՝ խորհրդարանի նախագահ։ Նրա ընտրությունը առաջացրել է «Միացյալ ազգային շարժում» կուսակցության անդամներ դժգոհությանը։ Նրանք նորընտիր պաշտոնյային մեղադրել են «հանրային պառակտման» մեջ։

### Ցույցերին հաջորդած հրաժարական

Հիմնական հոդված՝ Բողոքի ցույցեր Վրաստանում2019 թվականի հունիսի 20-ից Վրաստանի մայրաքաղաք Թբիլիսին հայտնվել է շարունակական բողոքի ակցիաների կիզակետում։ Հակառուսական ալիքը կարճ ժամանակում վերաճում է կառավարության դեմ ցույցերի․ ցուցարարների գլխավոր պահանջը խորհրդարանի նախագահ Իրակլի Կոբախիձեի հրաժարականն էր։

Իրակլի Կոբախիձեն իր հրաժարականի մասին հայտնում է 2019 թվականի հունիսի 21-ին՝ իշխող «Վրացական երազանք» կուսակցության քաղխորհրդի նիստում։ Խորհրդարանի խոսնակի հրաժարականի հայտարարությունը լրագրողներին ներկայացրել է Թբիլիսիի քաղաքապետ, «Վրացական երազանք»-ի քարտուղար Կախա Կալաձեն։

Տես նաև
-------

* Բողոքի ցույցեր Վրաստանում (2019)

Ծանոթագրություններ
------------------

1. 1 2  «Պառլամենտական ընտրություններ Վրաստանում». *Քաղաքացիական Վրաստան*. 2016 թ․ նոյեմբերի 18. Վերցված է 2016 թ․ նոյեմբերի 18-ին.
2. ↑  «Ո՞վ է այն մարդը, որ պետք է ընտրվի Վրաստանի խորհրդարանի հաջորդ նախագահ». *Agenda.ge*. 2016 թ․ նոյեմբերի 7. Վերցված է 2016 թ․ նոյեմբերի 18-ին.
3. ↑  «Իրակլի Կաբախիձեն՝ Վրաստանի խորհրդարանի նախագահի պաշտոնում». *InterPressNews*. 2016 թ․ նոյեմբերի 18. Վերցված է 2016 թ․ նոյեմբերի 18-ին.
4. 1 2  «Վրաստանի խորհրդարանի նախագահը հրաժարական տվեց». *«Ազատ Եվրոպա/Ազատություն» ռադիոկայան*. Վերցված է 2019 թ․ հունիսի 29-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Իրակլի Կոբախիձե» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Բառարաններ և հանրագիտարաններ | ՏԱՍՍ տեղեկանք |
|  |
| Չափորոշչային վերահսկողություն | GND: 133817954 · ISNI: 0000000019630900 · LCCN: n2012073421 · VIAF: 60281172 · WorldCat VIAF: 60281172 |

 |

|  |
| --- |
| 
  **Կենսագրություն**   **Վրաստան**   **Եվրոպա**
 |